Hajime Isayama

Hajime Isayama (Japanese: 諫山 創, Hepburn: Isayama Hajime, nosusu ontok 29 Magus 1986) nopo nga songulun artis manga mantad Jepun. Siri kumoiso dau, *[[Attack on Titan]]* (2009–2021), nosili iso mantad ko' siri manga bobos alaku miampai 140 juta kodolinan di pinoilang gisom Milau 2023. Nakaramit yau do Gaa' Kodansha Manga ontok toun 2011, Gaa' Harvey ontok toun 2014, om nakaanu kapamagatangan do gaa' Fauve Spécial id  Angoulême International Comics Festival ko-50 ontok toun 2023.

## Koposion Pogulu om buruonon
Nosusu i Hajime Isayama id Ōyama, Ōita Prefecture, Japan, ii baino nopo nga boogian do Hita. Sinumikul yau id Sikul Tasawat Hita Rinko om tuminimpuun yau do papaatod assil manga dau id piboian-piboian ontok dilo. Alapas nokopupus do sikul takawas, minongoput yau pinsingilaan id program rika bontuk manga id Koupisan Inus, Kyushu Designer Gakuen. Ontok toun 2006, minangapalai yau montok Magazine Grand Prix ii oilaan nogi sabaagi MGP pinaharo do Kodansha Ltd. om bbersi toniba *Attack on Titan* (*Shingeki no Kyojin*) nakaanu do gaa "Fine Work". One-shot diti pinotonggoi miampai Blu-ray kumoiso adaptasi anime dilo. Soira kiumul duo no hopod toun, minundaliu yau kumaa Tokyo om kinumaraja id kafe Internet montok mamagampot iman-imanon dau sumiliu monuunuat manga.

Ii nopo di timpuunon ii nga, pinapaatod yau do ail dau kumaa koupisan *[[Weekly Shōnen Jump]]* id komponi Shueisha, id hombo nakaanu yau pononsunudan montok monimban woyo om ralan susuyan dau mooi do lobi kosudong miampai suang *Weekly Shōnen Jump*. Sundung do ingkaa, amu yau tinumanud do pononsunudan diti om pinapaatod do asil dau kumaa *[[Weekly Shōnen Magazine]]* id Kodansha Ltd.

Ontok toun 2008, tinumanud yau do Gaa' *Weekly Shōnen Magazine* Freshman Manga, om nakaanu o asil karya dau, *Heart Break One* do Gaa' Special Encouragement. Asil karya suai, *Orz*, nopo nga pinili sabaagi asil karya nopili id piboian di miagal ontok toun sumusuhut.

Ontok toun 2009, karya kisiri koiso dau,*[[Attack on Titan]]*, nokotimpuun pinalabus id majala tikid tulan *[[Bessatsu Shōnen Magazine|Majala Bessatsu Shōnen]]*. Nakaanu iti doid kategori *[[Shōnen manga|Shōnen]]* id Gaa' Kodansha Manga  ko 35 ontok toun 2011, om nakaanu nominasi montok Gaa' Manga Taishō ko-4 om Gaa' Tezuka Osamu Cultural ko-16. Pinalabus o *Attack on Titan* id boros Inggilis mantad Kodansha USA om minanahak inspirasi kumaa limo siri spin-off manga, tolu siri novel agaan, adapsi anime televisyen, piipiro novel visual om pomoinan vidio, om filem live-action duo boogian. Ontok toun 2013, resort Bungo Oyama Hibiki no Sato id kampung kinosusuon dau, Ōyama, pinapaharo kopokitanan piri ii popokito kodolinan manuskrip manga di Isayama's ontok toun 2013. Pinaharo nogi o program poimbida *Attack on Titan* id Hita ontok Milau 2014, miampai kaampayatan di Isayama om kira-kira  2,500 mogiigintong. Ontok tadau sumusuhut, minanahak ii Isayama do boboroson id longkod koisaan koubasanan Patria Hita om nopili sabaagi  Duta Kotombuluyan Hita mantad Datuk Bandar Hita, Keisuke Harada.
Ontok Momuhau 2018, minomisunud yau id blog dau do nakasawo no yau ontok timpuunon toun dilo. Ontok Milau 2022, minimbulai yau id Anime NYC, Amerika Syarikat koiso, ii nopo nga konvensyen anime pinhaharo id New York City.

## Buruonon

## Gaa'

## Sukuon


## Noputan labus

* Lambiek Comiclopedia biography.
* Hajime Isayama official blog
* Hajime Isayama at IMDb
* Hajime Isayama at Rotten Tomatoes
* Hajime Isayama  at Anime News Network's encyclopedia